Komisijos Reglamentas (EB) Nr. 2702/98
1998 m. gruodžio 17 d.
dėl verslo struktūros statistikos teikimo techninio formato
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos [1] ir ypač į jo 12 straipsnio viii punktą,
kadangi Tarybos reglamentas (EB, Euratomas) Nr. 58/97 nustatė bendrą Bendrijos statistinių duomenų apie verslo struktūrą, veiklos rūšis, konkurencingumą ir veiklos rezultatus Bendrijoje rengimo sistemą;
kadangi būtina apibrėžti verslo struktūros statistinių duomenų perdavimo techninį formatą;
kadangi numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB, Euratomas) Nr. 58/97 dėl verslo struktūros statistikos 9 straipsnyje nurodytas techninis formatas apibrėžiamas šio reglamento priede.
2 straipsnis
Valstybės narės taiko šį formatą, pateikdamos 1996 ataskaitinių metų ir vėlesnių metų duomenis.
3 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gruodžio 17 d.